Številka: 10033-63/2020-1

Datum: 30. 11. 2020

Skladno s 7. odstavkom 57. člena v povezavi s 70. členom iz razloga pod 3. točko prvega odstavka 68. člena Zakona o javnih uslužbencih (ZJU; Ur. L. RS, št. 63/07 UPB, s spremembami in dopolnitvami) in na podlagi 25. člena Zakona o delovnih razmerjih (ZDR-1, Ur. l. RS, št. 21/13, s spremembami in dopolnitvami) Agencija Republike Slovenije za okolje objavlja prosto uradniško delovno mesto

**VIŠJI SVETOVALEC (m/ž),** šifra DM 12069, v Sektorju za okoljske informacije na Uradu za stanje okolja, za izvedbo nalog na projektu LIFE NarcIS – naravovarstveni informacijski sistem (LIFE19 GIE/SI/000161 - LIFE NarcIS). Zaposlitev bo za določen čas s polnim delovnim časom, do 31. 12. 2024 oziroma do konca upravičenosti financiranja projekta. Pravice in dolžnosti izbranega kandidata se določijo glede na naziv višji svetovalec III.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja)
* najmanj 4 leta delovnih izkušenj,
* državljanstvo Republike Slovenije,
* znanje uradnega jezika,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti, in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Delovne naloge:

* izvajanje nalog na projektu NarcIS
* organiziranje medsebojnega sodelovanja in usklajevanja notranjih organizacijskih enot in sodelovanja z drugimi organi
* sodelovanje pri oblikovanju sistemskih rešitev in drugih najzahtevnejših gradiv
* samostojna priprava zahtevnih analiz, razvojnih projektov, informacij, poročil in drugih zahtevnih gradiv
* sodelovanje pri aktivnostih, povezanih z vzpostavitvijo informacijskega sistema
* digitallizacija podatkov
* sodelovanje z zunanjimi izvajalci in partnerji ter deležniki na projektu
* sodelovanje pri testiranju informacijskega sistema
* sodelovanje pri izobraževanju za vzdrževanje informacijskega sistema
* sodelovanje pri povezovanju s sistemi za prostorske podatke
* sodelovanje pri pripravi funkcionalnih specifikacij za informacijski sistem
* sodelovanje pri komunikacijskih aktivnostih in širjenju rezultatov
* samostojno opravljanje drugih zahtevnejših nalog

Prednost pri izbiri bodo imeli kandidati izkušnjami sodelovanja na projektih, financiranih s strani EU, z izkušnjami in poznavanjem procesov digitalizacije in georeferenciranja podatkov ter izkušnjami pri delu z GIS orodji.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oz. pripravništvo opravljeno pri istem ali drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Na podlagi 4. odstavka 54. člena Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih (Uradni list RS, št. 58/03, s spremembami in dopolnitvami) se na delovnih mestih oziroma nazivih, za katere se ne zahteva univerzitetna izobrazba ali visoka strokovna izobrazba s specializacijo oziroma magisterij znanosti, predpisane delovne izkušnje skrajšajo za tretjino v primeru, da naloge na tem delovnem mestu opravlja javni uslužbenec, ki ima univerzitetno izobrazbo ali visoko strokovno izobrazbo s specializacijo oziroma magisterij znanosti.

Delovno razmerje bo sklenjeno za določen čas s polnim delovnim časom do 31. 12. 2024 oziroma do konca upravičenosti financiranja projekta »LIFE NarcIS – naravovarstveni informacijski sistem (LIFE19 GIE/SI/000161 - LIFE NarcIS)«.

Denarna sredstva so zagotovljena v okviru programa LIFE, finančnega instrumenta Evropske unije za Okolje in podnebne spremembe, ki ga upravlja in financira Evropska komisija. Projekt sofinancirata Republika Slovenija (45 %) in Evropska unija (55 %). Zaposlitev se bo v celoti financirala iz projekta.

Izbrani kandidat na delovnem mestu višji svetovalec ne bo imenovan v naziv, se mu pa skladno s 73. členom ZJU določijo pravice in obveznosti za naziv višji svetovalec III.

**Kandidat mora k prijavi priložiti naslednje izjave:**

1. izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto/mesec/dan in ustanova, na kateri je bila izobrazba pridobljena,
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (verodostojne listine),
3. izjavo, da:

- je državljan Republike Slovenije,

* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
1. izjavo, da za namen tega javnega natečaja dovoljuje Agenciji Republike Slovenije za okolje pridobitev teh podatkov iz uradne evidence.

Kandidati za razpisano prosto uradniško delovno mesto vložijo prijavo na obrazcu **»prijavni obrazec«**, ki je priloga tej javni objavi. Zaželeno je, da je prijavnemu obrazcu priložen tudi kratek življenjepis kjer kandidat poleg formalne izobrazbe navede tudi druga znanja in veščine, ki jih je pridobil.

Kandidat vloži prijavo v pisni obliki, ki jo pošlje v zaprti ovojnici z označbo: »za javno objavo delovnega mesta višji svetovalec (m/ž), šifra DM 12069, na Agenciji Republike Slovenije za okolje, pod zap. št. 10033-63/2020« na naslov: Agencija Republike Slovenije za okolje, Vojkova 1b, 1000 Ljubljana. Prijava je možna do vključno **ponedeljka, 7. 12. 2020.** Za pisno obliko prijave se šteje tudi elektronska oblika, poslana na elektronski naslov: gp.arso@gov.si, pri čemer veljavnost prijave ni pogojena z elektronskim podpisom.

**Prijavni obrazec je obvezna sestavina prijavne vloge posameznega kandidata.**

Kandidati bodo pisno obveščeni o (ne)izboru, v roku 8 dni po zaključenem postopku izbire.

Informacije o izvedbi javne objave dobite na tel.: 01/ 478 44 11 (Nika Javornik).

Opomba: Uporabljeni izrazi, zapisani v moški slovnični obliki, so uporabljeni kot nevtralni za moške in ženske.

**Iztok Slatinšek**

**GENERALNI DIREKTOR**